钦定古今图书集成/明伦汇编/氏族典/第053卷 > 韦元弼
## 钦定古今图书集成/明伦汇编/氏族典/第053卷 > 韦元弼

按《唐书韦绶传》：“绶子元弼，太常丞。”

===韦绶===按《唐书韦贯之传》：“绶，贯之兄。举孝廉，又贡进士。礼部
侍郎潘炎将以为举首，绶以其友杨凝亲老，故让之，
不对策辄去，凝遂及第。后擢明经，辟东都幕府。德宗
时，以左补阙为翰林学士，密政多所参逮。帝常幸其
院，韦妃从。会绶方寝，学士郑𬘡欲驰告之，帝不许。时
大寒，以妃蜀襭袍覆而去。其待遇若此。每入直，逾月”
不得休。以母老，屡丐解职。每请，帝辄不悦。出入八年，
而性谨畏甚晚，乃感心疾，罢还第，不极于用。九月九
日，帝为《黄菊歌》，顾左右曰：“安可不示韦绶？”即遣使持
往，绶遽奉和附使进，帝曰：“为文不已，岂颐养邪！”敕自
今勿复尔。终左散骑常侍。